Közös működtetési megállapodás

|  |  |
| --- | --- |
| amelyet egyrészről | **Kulturális és Innovációs Minisztérium**  székhely: **1055 Budapest, Szemere u. 6.**  képviseli: **Hankó Balázs**  **kultúráért és innovációért felelős miniszter**  mint **Társműködtető,** |
| másrészről | **Szombathely Megyei Jogú Város Önkormányzata** |
|  | székhely: **9700 Szombathely, Kossuth L. u. 1-3.** |
|  | képviseli: **Dr. Nemény András**  **polgármester** |
|  | mint **Fenntartó,** |
|  |  |

(a továbbiakban együtt: Felek)

kötöttek az alulírott napon és helyen, a Fenntartó fenntartásában lévő **Weöres Sándor Színház Nonprofit Kft.** (a továbbiakban: Színház) közös működtetése érdekében, az alábbiak szerint:

**A megállapodás célja és előzményei**

1. Az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény (a továbbiakban: Emtv.) 3. § (7)-(8) bekezdései értelmében az előadó-művészeti rendszer működtetése az állam, az előadó-művészeti szervezet működtetése a fenntartó feladata. A fenntartó felelőssége, hogy biztosítsa az előadó-művészeti szervezet működésének tárgyi, pénzügyi és személyi feltételeit.

2. Jelen megállapodás célja a Színház kiszámítható és biztonságos működtetése érdekében – a Színház művészeti szabadságának elismerése és biztosítása mellett – az Emtv. 16. § (8) bekezdése alapján a Színház közös működtetésre vonatkozó rendelkezések meghatározása.

3. Magyarország Kormánya Fenntartó kérelme alapján első alkalommal az 1150/2020. (IV. 10.) Korm. határozatával döntött a Színház közös működtetéséről. Ezt követően Felek megkötötték közös működtetési megállapodásukat a Kormány döntése szerinti időtartamra. A közös működtetési megállapodás időbeli hatályának lejártára figyelemmel a Kormány a 1426/2024. (XII.23.) Korm. határozatában 2025. március 31-ig meghosszabbította a megállapodás időbeli hatályát.

4. Fenntartó, a Színház és a Társműködtető közötti egyeztetések eredményeként, a Társműködtető előterjesztése alapján Magyarország Kormánya az *egyes önkormányzati fenntartású színházak közös működtetéséről szóló 1095/2025. (IV. 7.) Korm. határozatban* (a továbbiakban: Korm. határozat) döntött a Színház további közös működtetéséről.

**A közös működtetés általános szabályai**

5. A közös működtetés keretében Fenntartó és Társműködtető a 9. pontban meghatározott költségvetési támogatással biztosítja a közös működtetés keretében a Színház működését.

6. A Felek kijelentik, hogy a közös működtetés keretében a Társműködtető kötelezettsége a jelen megállapodásban rögzített éves költségvetési támogatás biztosítására és a felhasználás ellenőrzésére terjed ki.

7. A Felek a közös működtetés során kiemelt területként kezelik a Színház szakmai és gazdálkodási biztonságát, ennek érdekében a Színház vezetőjének kinevezését, a munkavállalók egzisztenciális és anyagi megbecsülése érdekében a színház foglalkoztatottjainak bérhelyzetét.

Felek kiemelten kezelik a Kormány kulturális céljainak megvalósítását, valamint a Színház minőségi mutatók szerinti ösztönzését.

8. A Felek kijelentik, hogy közös működtetés keretében törekszenek arra, hogy a Színház működését e megállapodás hatálya alatt lehetőleg egyenlő arányban a 9. pontban foglalt összeg, mint bázis figyelembevételével biztosítsák.

9. Felek rögzítik, hogy 2025 évben a Színház működését az alábbi összegekkel biztosítják:

a) Társműködtető 347.386.470 forint

b) Fenntartó 347.386.470 forint

10. Felek rögzítik, hogy a Társműködtető által biztosított 9. a) pontban foglalt összeg 2 elemből áll; alapműködési támogatásból (85 %) és minőségi támogatásból (15 %).

a) A minőségi támogatás a Színház nyilatkozata alapján, továbbá a megállapodás 1. melléklete szerinti szakmai indikátorok és a Színház által vállalt további fejlődési célok alapján a tárgyévi támogatói okiratban kerül meghatározásra.

b) Abban az esetben, amennyiben a Színház nem teljesíti a vállalt éves indikátorszámokat, nem terheli visszafizetési kötelezettség, hanem a támogatói okirat szerint a következő évi minőségi támogatásból kerül levonásra.

11. Felek rögzítik, hogy e megállapodás hatálya alatt évente december 31-ig, de legkésőbb a tárgyévi támogatói okirat kiadásáig felülvizsgálják az alapműködési támogatás értékállóságát, valamint meghatározzák a minőségi támogatás mértékét.

12. A Felek kötelezettséget vállalnak arra, hogy a 9. a). pont alapján esedékes éves költségvetési támogatás biztosítása érdekében a támogatói jogviszonyt a jelen megállapodás aláírását követő 30 napon belül, ezt követően pedig a tárgyév január 31. napjáig létrehozzák (Támogatói Okirat).

**A** **megállapodás hatálya**

13. Jelen megállapodást a Felek határozott időre, a Korm. határozatnak megfelelően 2029. december 31-ig kötik.

**A Társműködtető nyilatkozatai**

14. Társműködtető a jelen megállapodás hatálya alatt a közös működtetés keretében a 12. pont szerinti Támogatói Okiratban meghatározott összeget a Színház alapműködésére, továbbá a megállapodás 1. melléklete szerinti indikátorokon keresztül meghatározott minőségi mutatók ösztönzésére biztosítja.

15. Az alapműködésre adott támogatás tartalmazza:

1. a használt/bérelt épített és eszköz infrastruktúra üzemeltetési költségeihez való hozzájárulást;
2. a művészek és az üzemeltetés bérköltségéhez, illetve megbízási díjaihoz történő hozzájárulást;
3. az előadások létrehozásához kapcsolódó közvetlen dologi költségekhez történő hozzájárulást.

16. Társműködtető az éves költségvetési támogatást a Fenntartó részére kiadott Támogatói Okirat szerint biztosítja.

17. A Társműködtető kijelenti, hogy a Színház közös működtetéséhez szükséges vagyonelemek tekintetében tulajdonosi jogot nem vesz át a Fenntartótól.

**A Fenntartó nyilatkozatai**

18. Fenntartó kijelenti, hogy a 12. pont szerinti Támogatói Okirat útján biztosított költségvetési támogatást feltétel nélkül engedményezi a Színház javára és a Társműködtető által kiadott Támogatói Okirat kibocsátását megelőzően, a Támogatói Okirat kibocsátásának előzetes feltételeként, a Színházzal kötött engedményezési megállapodását bemutatja a Társműködtető részére.

19. Jelen megállapodás hatálya alatt a Fenntartó kötelezettséget vállal arra, hogy

1. az Emtv. 16. § (8) bekezdés b) pontja értelmében a Színház számára biztosított éves fenntartói támogatás mértékét nem csökkenti 9. pont b) alpontjában rögzített összeg alá;
2. a Társműködtető által biztosított költségvetési támogatás teljes összegét engedményezéssel a Színház működtetésére és művészeti fejlesztésére fordítja, azt más célra nem használja fel, azt nem vonja el;
3. az Emtv. 16. § (8) bekezdés *a)* pontja értelmében a Színház vezetőjének kinevezésekor – beleértve az eredménytelenné nyilvánítást is – az előadó-művészeti szervezet vezetőjének választására irányuló pályázati eljárásról és a munkakör betöltésének szabályairól szóló 155/2017. (VI. 15.) Korm. rendelet 4. §-a szerinti, az előadó-művészeti szervezet vezetőjének megválasztására irányuló pályázati eljárás keretében létrehozandó szakmai bizottság által javasolt személyt támogatja. Kivételt képez, ha a kultúráért felelős miniszter (a továbbiakban: Miniszter) és a Fenntartó polgármester egyetértésben más személyre tesz javaslatot;
4. a Színház vezetője megbízatásának visszavonását megelőzően egyeztet a Miniszterrel, és tudomásul veszi, hogy ennek elmaradása a vezető megbízatása visszavonásának érvénytelenségét vonja maga után. Kötelezettséget vállal továbbá arra, hogy a megbízatást nem vonja vissza, amennyiben a Miniszter a megbízatás visszavonását azért nem támogatja, mert a vezető megbízatásának visszavonása ellentétes a közös működtetési megállapodás valamely lényeges elemével, így különösen a közös működtetés céljaival;
5. érvényesíti, hogy a Társműködtető által biztosított éves alapműködési támogatás, a 12. pont szerinti Támogatói Okiratban meghatározott összege szükség szerint bérfejlesztésre is kerüljön felhasználásra.
6. fenntartói jogainál fogva érvényesíti, hogy a Színház az Emtv. szerinti nemzeti/kiemelt minősítését megőrzi. Ennek érdekében fenntartó jelen az Emtv. szerinti követelményeket érvényesíti.
7. érvényesíti, hogy a Támogatói Okiratban meghatározott összeg egy részét a Színház a Társműködtető által meghatározott kiemelt kulturális célokra így különösen; nemzeti rendezvények bonyolítására, emlékévek programjaira, tematikus kulturális napokra fordítja.

20. Fenntartó kijelenti, hogy a megállapodás hatálya alatt érvényesíti, hogy a Színház az előadásai során nem térhet el az Alaptörvényben, a gyermekek védelméről és a gyámügyi igazgatásról szóló 1997. évi XXXI. törvényben, a családok védelméről szóló 2011. évi CCXI. törvényben, és a lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló 2011. évi CCVI. törvényben meghatározott normáktól.

**Vegyes rendelkezések**

21. Jelen megállapodás módosítása a Felek közös akaratából, kizárólag írásban történhet.

22. Bármely Fél a jelen megállapodástól annak teljesítésének megkezdése előtt bármikor elállhat. Teljesítésnek minősül a 9. pont szerint megállapított költségvetési támogatás Fenntartó részére történő átutalása.

23. A Felek jelen megállapodást az ahhoz kapcsolódó közpolitikai érdekre tekintettel rendes felmondással nem szüntethetik meg.

24. Bármely Fél a megállapodás azonnali hatályú felmondására jogosult, ha a másik Fél a jelen megállapodásból származó kötelezettségét megszegi, feltéve, hogy a szerződésszegő állapot megszüntetésére a szerződésszegő Felet a másik Fél írásban, legalább harminc napos határidő tűzésével felszólította, azonban a szerződésszegő Fél a szerződésszegő állapotot a határidőn belül nem szüntette meg. A Fenntartó szerződésszegése miatti azonnali hatályú felmondás esetén a támogatási jogviszony keretében biztosított tárgyévi támogatás, az ezt megalapozó támogatói okirat alapján a Társműködtető részére visszajár.

25. A Felek a jelen megállapodásból eredő esetleges jogvitákat tárgyalásos úton kötelesek rendezni és csak ennek eredménytelensége esetén fordulnak bírósághoz

A jelen megállapodásban nem vagy nem kellő részletességgel szabályozott kérdések tekintetében a magyar jog szabályai, elsősorban az Emtv., Polgári törvénykönyvről szóló 2013. évi V. törvény, az Államháztartásról szóló 2011. évi CXCV. törvény rendelkezéseit tekintik irányadónak. Felek jelen szerződés aláírásával megállapodnak, hogy jelen szerződés képezi a feleknek a szerződés tárgyára vonatkozó teljes megállapodását. Jelen szerződés aláírása hatályon kívül helyezi a jelen szerződés tárgyában született valamennyi korábbi megállapodást.

A Felek a jelen, 6 számozott oldalból és 25 pontból és 1. sz. mellékletből álló megállapodást elolvasták, megértették, majd, mint akaratukkal mindenben megegyezőt a szükséges felhatalmazások alapján jóváhagyólag aláírták.

A megállapodás 6 db eredeti, egymással teljes egészében megegyező példányban készült, amelyből 3 db a Társműködtetőnél, 2 db a Fenntartónál és 1 db a Színháznál marad.

Budapest, 2025.

Melléklet: 1. Szakmai indikátorok a közös működtetésű színházak minőségi támogatásához

|  |  |
| --- | --- |
| Társműködtető:  ……………………………….  Hankó Balázs  *kultúráért és innovációért felelős miniszter*  *(ph.)* | Fenntartó:  ……………………………….  Dr. Nemény András  *polgármester*  *(ph.)* |

***Záradék***

Alulírott …………………………………….., mint a Weöres Sándor Színház Nonprofit Kft. vezetője ezúton kijelentem, hogy a Kulturális és Innovációs Minisztérium és Szombathely Megyei Jogú Város Önkormányzata között, 2025. …………………………………………….. napján kelt közös működtetési megállapodás tartalmát és minden részletét megismertem, és az abban foglaltakat a Weöres Sándor Színház Nonprofit Kft. nevében kötelezőnek fogadom el.

|  |  |
| --- | --- |
| Szombathely, 2025. ………………… | ……………………………….  vezető |

1. *melléklet a* *IV/1451-22/2025/MUVESZETI iktatószámú közös működtetési megállapodáshoz*

**Szakmai indikátorok a közös működtetésű színházak minőségi támogatásához**

1. Előadások száma
2. Nézők száma
3. Saját bevétel mértéke
4. Látogatottság aránya
5. Klasszikus művek aránya
6. Kortárs magyar művek aránya
7. Tájelőadások száma
8. Vidéki/fővárosi társszínházzal közös bemutatók száma
9. Külhoni társszínházzal közös bemutatók száma
10. Hazai fesztivál szervezése
11. Nemzetközi fesztivál szervezése
12. Felsőoktatási együttműködések száma (betöltött szakmai gyakorlati hely)
13. Játszóhelyek száma
14. Tagozatok száma
15. Diplomások aránya a művészek között
16. Saját gyártóbázis megléte
17. Saját varroda megléte

Közös működtetési megállapodás

|  |  |
| --- | --- |
| amelyet egyrészről | **Kulturális és Innovációs Minisztérium**  székhely: **1055 Budapest, Szemere u. 6.**  képviseli: **Hankó Balázs**  **kultúráért és innovációért felelős miniszter**  mint **Társműködtető,** |
| másrészről | **Szombathely Megyei Jogú Város Önkormányzata** |
|  | székhely: **9700 Szombathely, Kossuth L. u. 1-3.** |
|  | képviseli: **Dr. Nemény András**  **polgármester** |
|  | mint **Fenntartó,** |
|  |  |

(a továbbiakban együtt: Felek)

kötöttek az alulírott napon és helyen, a Fenntartó fenntartásában lévő **Mesebolt Bábszínház** (a továbbiakban: Színház) közös működtetése érdekében, az alábbiak szerint:

**A megállapodás célja és előzményei**

1. Az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény (a továbbiakban: Emtv.) 3. § (7)-(8) bekezdései értelmében az előadó-művészeti rendszer működtetése az állam, az előadó-művészeti szervezet működtetése a fenntartó feladata. A fenntartó felelőssége, hogy biztosítsa az előadó-művészeti szervezet működésének tárgyi, pénzügyi és személyi feltételeit.

2. Jelen megállapodás célja a Színház kiszámítható és biztonságos működtetése érdekében – a Színház művészeti szabadságának elismerése és biztosítása mellett – az Emtv. 16. § (8) bekezdése alapján a Színház közös működtetésre vonatkozó rendelkezések meghatározása.

3. Magyarország Kormánya Fenntartó kérelme alapján első alkalommal az 1150/2020. (IV. 10.) Korm. határozatával döntött a Színház közös működtetéséről. Ezt követően Felek megkötötték közös működtetési megállapodásukat a Kormány döntése szerinti időtartamra. A közös működtetési megállapodás időbeli hatályának lejártára figyelemmel a Kormány a 1426/2024. (XII.23.) Korm. határozatában 2025. március 31-ig meghosszabbította a megállapodás időbeli hatályát.

4. Fenntartó, a Színház és a Társműködtető közötti egyeztetések eredményeként, a Társműködtető előterjesztése alapján Magyarország Kormánya az *egyes önkormányzati fenntartású színházak közös működtetéséről szóló 1095/2025. (IV. 7.) Korm. határozatban* (a továbbiakban: Korm. határozat) döntött a Színház további közös működtetéséről.

**A közös működtetés általános szabályai**

5. A közös működtetés keretében Fenntartó és Társműködtető a 9. pontban meghatározott költségvetési támogatással biztosítja a közös működtetés keretében a Színház működését.

6. A Felek kijelentik, hogy a közös működtetés keretében a Társműködtető kötelezettsége a jelen megállapodásban rögzített éves költségvetési támogatás biztosítására és a felhasználás ellenőrzésére terjed ki.

7. A Felek a közös működtetés során kiemelt területként kezelik a Színház szakmai és gazdálkodási biztonságát, ennek érdekében a Színház vezetőjének kinevezését, a munkavállalók egzisztenciális és anyagi megbecsülése érdekében a színház foglalkoztatottjainak bérhelyzetét.

Felek kiemelten kezelik a Kormány kulturális céljainak megvalósítását, valamint a Színház minőségi mutatók szerinti ösztönzését.

8. A Felek kijelentik, hogy közös működtetés keretében törekszenek arra, hogy a Színház működését e megállapodás hatálya alatt lehetőleg egyenlő arányban a 9. pontban foglalt összeg, mint bázis figyelembevételével biztosítsák.

9. Felek rögzítik, hogy 2025 évben a Színház működését az alábbi összegekkel biztosítják:

a) Társműködtető 81.055.000 forint

b) Fenntartó 81.055.000 forint

10. Felek rögzítik, hogy a Társműködtető által biztosított 9. a) pontban foglalt összeg 2 elemből áll; alapműködési támogatásból (85 %) és minőségi támogatásból (15 %).

a) A minőségi támogatás a Színház nyilatkozata alapján, továbbá a megállapodás 1. melléklete szerinti szakmai indikátorok és a Színház által vállalt további fejlődési célok alapján a tárgyévi támogatói okiratban kerül meghatározásra.

b) Abban az esetben, amennyiben a Színház nem teljesíti a vállalt éves indikátorszámokat, nem terheli visszafizetési kötelezettség, hanem a támogatói okirat szerint a következő évi minőségi támogatásból kerül levonásra.

11. Felek rögzítik, hogy e megállapodás hatálya alatt évente december 31-ig, de legkésőbb a tárgyévi támogatói okirat kiadásáig felülvizsgálják az alapműködési támogatás értékállóságát, valamint meghatározzák a minőségi támogatás mértékét.

12. A Felek kötelezettséget vállalnak arra, hogy a 9. a). pont alapján esedékes éves költségvetési támogatás biztosítása érdekében a támogatói jogviszonyt a jelen megállapodás aláírását követő 30 napon belül, ezt követően pedig a tárgyév január 31. napjáig létrehozzák (Támogatói Okirat).

**A** **megállapodás hatálya**

13. Jelen megállapodást a Felek határozott időre, a Korm. határozatnak megfelelően 2029. december 31-ig kötik.

**A Társműködtető nyilatkozatai**

14. Társműködtető a jelen megállapodás hatálya alatt a közös működtetés keretében a 12. pont szerinti Támogatói Okiratban meghatározott összeget a Színház alapműködésére, továbbá a megállapodás 1. melléklete szerinti indikátorokon keresztül meghatározott minőségi mutatók ösztönzésére biztosítja.

15. Az alapműködésre adott támogatás tartalmazza:

1. a használt/bérelt épített és eszköz infrastruktúra üzemeltetési költségeihez való hozzájárulást;
2. a művészek és az üzemeltetés bérköltségéhez, illetve megbízási díjaihoz történő hozzájárulást;
3. az előadások létrehozásához kapcsolódó közvetlen dologi költségekhez történő hozzájárulást.

16. Társműködtető az éves költségvetési támogatást a Fenntartó részére kiadott Támogatói Okirat szerint biztosítja.

17. A Társműködtető kijelenti, hogy a Színház közös működtetéséhez szükséges vagyonelemek tekintetében tulajdonosi jogot nem vesz át a Fenntartótól.

**A Fenntartó nyilatkozatai**

18. Fenntartó kijelenti, hogy a 12. pont szerinti Támogatói Okirat útján biztosított költségvetési támogatást feltétel nélkül engedményezi a Színház javára és a Társműködtető által kiadott Támogatói Okirat kibocsátását megelőzően, a Támogatói Okirat kibocsátásának előzetes feltételeként, a Színházzal kötött engedményezési megállapodását bemutatja a Társműködtető részére.

19. Jelen megállapodás hatálya alatt a Fenntartó kötelezettséget vállal arra, hogy

1. az Emtv. 16. § (8) bekezdés b) pontja értelmében a Színház számára biztosított éves fenntartói támogatás mértékét nem csökkenti 9. pont b) alpontjában rögzített összeg alá;
2. a Társműködtető által biztosított költségvetési támogatás teljes összegét engedményezéssel a Színház működtetésére és művészeti fejlesztésére fordítja, azt más célra nem használja fel, azt nem vonja el;
3. az Emtv. 16. § (8) bekezdés *a)* pontja értelmében a Színház vezetőjének kinevezésekor – beleértve az eredménytelenné nyilvánítást is – az előadó-művészeti szervezet vezetőjének választására irányuló pályázati eljárásról és a munkakör betöltésének szabályairól szóló 155/2017. (VI. 15.) Korm. rendelet 4. §-a szerinti, az előadó-művészeti szervezet vezetőjének megválasztására irányuló pályázati eljárás keretében létrehozandó szakmai bizottság által javasolt személyt támogatja. Kivételt képez, ha a kultúráért felelős miniszter (a továbbiakban: Miniszter) és a Fenntartó polgármester egyetértésben más személyre tesz javaslatot;
4. a Színház vezetője megbízatásának visszavonását megelőzően egyeztet a Miniszterrel, és tudomásul veszi, hogy ennek elmaradása a vezető megbízatása visszavonásának érvénytelenségét vonja maga után. Kötelezettséget vállal továbbá arra, hogy a megbízatást nem vonja vissza, amennyiben a Miniszter a megbízatás visszavonását azért nem támogatja, mert a vezető megbízatásának visszavonása ellentétes a közös működtetési megállapodás valamely lényeges elemével, így különösen a közös működtetés céljaival;
5. érvényesíti, hogy a Társműködtető által biztosított éves alapműködési támogatás, a 12. pont szerinti Támogatói Okiratban meghatározott összege szükség szerint bérfejlesztésre is kerüljön felhasználásra.
6. fenntartói jogainál fogva érvényesíti, hogy a Színház az Emtv. szerinti nemzeti/kiemelt minősítését megőrzi. Ennek érdekében fenntartó jelen az Emtv. szerinti követelményeket érvényesíti.
7. érvényesíti, hogy a Támogatói Okiratban meghatározott összeg egy részét a Színház a Társműködtető által meghatározott kiemelt kulturális célokra így különösen; nemzeti rendezvények bonyolítására, emlékévek programjaira, tematikus kulturális napokra fordítja.

20. Fenntartó kijelenti, hogy a megállapodás hatálya alatt érvényesíti, hogy a Színház az előadásai során nem térhet el az Alaptörvényben, a gyermekek védelméről és a gyámügyi igazgatásról szóló 1997. évi XXXI. törvényben, a családok védelméről szóló 2011. évi CCXI. törvényben, és a lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló 2011. évi CCVI. törvényben meghatározott normáktól.

**Vegyes rendelkezések**

21. Jelen megállapodás módosítása a Felek közös akaratából, kizárólag írásban történhet.

22. Bármely Fél a jelen megállapodástól annak teljesítésének megkezdése előtt bármikor elállhat. Teljesítésnek minősül a 9. pont szerint megállapított költségvetési támogatás Fenntartó részére történő átutalása.

23. A Felek jelen megállapodást az ahhoz kapcsolódó közpolitikai érdekre tekintettel rendes felmondással nem szüntethetik meg.

24. Bármely Fél a megállapodás azonnali hatályú felmondására jogosult, ha a másik Fél a jelen megállapodásból származó kötelezettségét megszegi, feltéve, hogy a szerződésszegő állapot megszüntetésére a szerződésszegő Felet a másik Fél írásban, legalább harminc napos határidő tűzésével felszólította, azonban a szerződésszegő Fél a szerződésszegő állapotot a határidőn belül nem szüntette meg. A Fenntartó szerződésszegése miatti azonnali hatályú felmondás esetén a támogatási jogviszony keretében biztosított tárgyévi támogatás, az ezt megalapozó támogatói okirat alapján a Társműködtető részére visszajár.

25. A Felek a jelen megállapodásból eredő esetleges jogvitákat tárgyalásos úton kötelesek rendezni és csak ennek eredménytelensége esetén fordulnak bírósághoz

A jelen megállapodásban nem vagy nem kellő részletességgel szabályozott kérdések tekintetében a magyar jog szabályai, elsősorban az Emtv., Polgári törvénykönyvről szóló 2013. évi V. törvény, az Államháztartásról szóló 2011. évi CXCV. törvény rendelkezéseit tekintik irányadónak. Felek jelen szerződés aláírásával megállapodnak, hogy jelen szerződés képezi a feleknek a szerződés tárgyára vonatkozó teljes megállapodását. Jelen szerződés aláírása hatályon kívül helyezi a jelen szerződés tárgyában született valamennyi korábbi megállapodást.

A Felek a jelen, 6 számozott oldalból és 25 pontból és 1. sz. mellékletből álló megállapodást elolvasták, megértették, majd, mint akaratukkal mindenben megegyezőt a szükséges felhatalmazások alapján jóváhagyólag aláírták.

A megállapodás 6 db eredeti, egymással teljes egészében megegyező példányban készült, amelyből 3 db a Társműködtetőnél, 2 db a Fenntartónál és 1 db a Színháznál marad.

Budapest, 2025.

Melléklet: 1. Szakmai indikátorok a közös működtetésű színházak minőségi támogatásához

|  |  |
| --- | --- |
| Társműködtető:  ……………………………….  Hankó Balázs  *kultúráért és innovációért felelős miniszter*  *(ph.)* | Fenntartó:  ……………………………….  Dr. Nemény András  *polgármester*  *(ph.)* |

***Záradék***

Alulírott …………………………………………, mint a Mesebolt Bábszínház igazgatója ezúton kijelentem, hogy a Kulturális és Innovációs Minisztérium és Szombathely Megyei Jogú Város Önkormányzata között, 2025. …………………………………………….. napján kelt közös működtetési megállapodás tartalmát és minden részletét megismertem, és az abban foglaltakat a Mesebolt Bábszínház nevében kötelezőnek fogadom el.

|  |  |
| --- | --- |
| Szombathely, 2025. ………………… | ……………………………….  vezető |

1. *melléklet a IV/1451-23/2025/MUVESZETI iktatószámú közös működtetési megállapodáshoz*

**Szakmai indikátorok a közös működtetésű színházak minőségi támogatásához**

1. Előadások száma
2. Nézők száma
3. Saját bevétel mértéke
4. Látogatottság aránya
5. Klasszikus művek aránya
6. Kortárs magyar művek aránya
7. Tájelőadások száma
8. Vidéki/fővárosi társszínházzal közös bemutatók száma
9. Külhoni társszínházzal közös bemutatók száma
10. Hazai fesztivál szervezése
11. Nemzetközi fesztivál szervezése
12. Felsőoktatási együttműködések száma (betöltött szakmai gyakorlati hely)
13. Játszóhelyek száma
14. Tagozatok száma
15. Diplomások aránya a művészek között
16. Saját gyártóbázis megléte
17. Saját varroda megléte